от Регламента за капиталовите изисквания.
 4. ОТЧЕТНИ ПОРТФЕЙЛИ
 4.1. Активи
 12.
 „Отчетени портфейли“ означава финансови инструменти, сумирани по правила за оценка. Тези съвкупности не включват инвестиции в дъщерни предприятия, смесени предприятия и асоциирани предприятия, салда, които могат да бъдат изплатени при поискване, класифицирани като „пари и касови наличности в централни банки“, както и класифицираните като „държани за продажба“ финансови инструменти, представени в позициите „нетекущи активи и групи за изваждане от употреба, класифицирани като държани за продажба“ и „пасиви, включени в групи за изваждане от употреба, класифицирани като държани за продажба“.
 13.
 За финансовите активи се използват следните отчетни портфейли на база МСФО:
 а)
 „финансови активи, държани за търгуване“,
 б)
 „финансови активи, отчитани по справедлива стойност в печалбата или загубата“,
 в)
 „финансови активи на разположение за продажба“,
 г)
 „кредити и вземания“,
 д)
 „инвестиции, държани до падеж“
 14.
 За финансовите активи се използват следните отчетни портфейли на база националните общоприети счетоводни принципи:
 а)
 „търговски финансови активи“,
 б)
 „нетърговски, недериватни финансови активи, отчитани по справедлива стойност в печалбата или загубата“,
 в)
 „нетърговски, недериватни финансови активи, отчитани по справедлива стойност в собствения капитал“,
 г)
 „нетърговски дългови инструменти отчитани по метода на разходите“ и
 д)
 „други нетърговски и недериватни финансови активи“.
 15.
 „Търговски финансови активи“ има същото значение, както в съответните национални общоприети счетоводни принципи на база ДОБ. Съгласно националните общоприети счетоводни принципи на база ДОБ, деривати, които не се държат за отчитане на хеджиране, се отчитат в тази позиция, без да се взема предвид прилаганият метод за оценка на тези договори. Институциите включват договорите за деривати в баланса, само ако те са признати съгласно съответната счетоводна рамка.
 16.
 По отношение на финансовите активи „методи на база себестойност“ включват правилата за оценка, по които финансовият актив е оценен по цена на придобиване, плюс начислената лихва, минус загубите от обезценка.
 17.
 Съгласно националните общоприети счетоводни принципи на база ДОБ, „Други нетърговски, недериватни финансови активи“ включва финансови активи, които не отговарят на изискванията за включване в други отчетни портфейли. Този отчетен портфейл включва също финансови активи, оценени по по-ниската от стойността им при първоначалното признаване и справедливата им стойност (т. нар. „по-ниската от цената на придобиване или пазарната цена“ или „LOCOM“).
 18.
 Съгласно националните общоприети счетоводни принципи на база ДОБ, институции, на които е разрешено или от които се изисква да прилагат определени правила за оценка на финансовите инструменти съгласно МСФО, представят, доколкото е приложимо, съответните отчетни портфейли.
 19.
 „Деривати — отчитане на хеджиране“ включва деривати, държани за отчитане на хеджиране съгласно съответната счетоводна рамка.
 4.2. Пасиви
 20.
 За финансовите пасиви се използват следните отчетни портфейли на база МСФО:
 а)
 „Финансови пасиви, държани за търгуване“,
 б)
 „Финансови пасиви, отчитани по справедлива стойност в печалбата или загубата“,
 в)
 „Финансови пасиви, оценени по амортизирана стойност“.
 21.
 За финансовите пасиви се използват следните отчетни портфейли на база националните общоприети счетоводни принципи:
 а)
 „Търговски финансови пасиви“ и
 б)
 „Нетърговски, недериватни финансови пасиви, оценени по метода на разходите“.
 22.
 Съгласно националните общоприети счетоводни принципи, институциите, на които е разрешено или от които се изисква да прилагат определени правила за оценка на финансови